
Da li čovjek smije vrijeđati drugog čovjeka ?


* 
* 
* 
* 
* 
* 
* 
* 
* 
* 

 

Da li čovjek smije vrijeđati drugog čovjeka ?
=============================================

 

Ebu Džurejj Džabir b. Selim, radijallahu anhu, pripovijeda: ” … a on reče: ‘Nemoj grditi nikoga. ‘ Od tada nikada nisam izgrdio ni slobodnog čovjeka ni roba ni životinju. Poslanik, sallallahu alejhi ve sellem, nastavi dalje: ” Nemoj nijedno dobročinstvo smatrati bezazlenim, pa makar se radilo o prijatnom, umilnom razgovoru sa drugim muslimanom! Podigni svoj ogrtač do pola potkoljenice ili barem do članaka, čuvajući se da ti ogrtač ne padne ispod članaka, jer je to oholost, a Allaha ne voli oholost. Ako te neko bude grdio i prigovarao ti zbog nečega što je pri tebi, ti njega nemoj grditi zbog onoga što je pri njemu – on će snositi posljedice toga. ”457


Ibn Omer, radijallahu anhu, prenosi da je Allahov Poslanik, sallallahu alejhi ve sellem, savjetovao: “Ako te neko vrijeđa zbog onoga što je pri tebi, ti ne vrijeđaj njega zbog onoga što znaš o njemu! Postupiš li tako, zaslužit ćeš nagradu, a on će ponijeti grijeh. “458


Abdullah b. Mesud, radijallahu anhu, kazuje da je Poslanik, sallallahu alejhi ve sellem, rekao: ‘Vrijeđanje muslimana grijeh je, a borba protiv njega nevjerstvo je. ”459


Ebu Hurejra, radijallahu anhu, prenio je sljedeće Vjerovjesnikove, sallallahu alejhi ve sellem, riječi: “Grijeh za vrijeđanje piše se onome ko je prvi počeo vrijeđati, sve dok onaj drugi ne pređe granice pristojnosti. ”460


Propisi u vezi s poglavljem:


Prvo, zabranjeno je vrijeđati muslimana, a onaj ko to čini grešnik je.


Drugo, ako te neko vrijeđa i grdi, ti mu nemoj uzvratiti – on će ponijeti i tvoj i svoj grijeh.


Treće, onaj kojem je učinjena nepravda nije grešan ako uzvrati istom mjerom, ali da bude pravedan i da ne prelazi granice pristojnosti. Međutim, malo je onih koji se mogu strpiti; to mogu samo oni koje Allah sačuva i smiluje im se.


Četvrto, ako se čovjek koji je uvrijeđen strpi, smatra se da je pobijedio, a onaj koji ga je vređao uzeo je njegovo pravo i snosi grijeh zbog toga što je prvi počeo.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


